paragraph_text: Izraz predstavlja odraz povijesnog razvoja države u okvirima zapadne civilizacije i zapravo predstavlja opis poimanja prava kakav postoji u Europi; suvremeni intelektualni koncept o "pravnoj državi" je razvijen u Njemačkoj ("Rechtsstaat"). Koncept je započeo, u svojim kasnim djelima, razvijati filozof Immanuel Kant (1724. – 1804),<ref> Goran Gretić "Pax kantiana i Hegelova kritika" Politička misao, Vol.33 No.4 Listopad 1996. koji je zaključio da nije moguće ostvariti liberalnu demokraciju - koja u njegovo vrijeme zapravo još i nije postojala kao neka stvarnost - ako pripadnici naroda ne mogu svoja prava i slobode realizirati u kontekstu pouzdane i nepristrane primjene prava (tj., da je pravna država preduvjet demokracije). Koncept je zaokružio i popularizirao njemački pravnik Robert von Mohl (1799. – 1875.) u svojem djelu Die deutsche Polizeiwissenschaft nach den Grundsätzen des Rechtsstaates ("Njemačka policijska znanost prema načelima pravne države") iz 1832. godine.<ref> "The Concept of Law from a Transnational Perspective" Detlef Von Daniels, Ashgate Publishing, Ltd., 2010, str. 22<ref> "Die Polizei-Wissenschaft nach den Grundsätzen des Rechtsstaates"Robert von Mohl, vol. 2., 1833. god